Viborger Samler, 1813-12-16
(Jndsendt til Statstidenden.) Forskjellige, deels her i Byen boende, som tillige have Eiendomme paa Landet, deels Mænd fra Landet selv, have yttret Ønske om at see en Prøve af den Maade at opføre en Muur af Leer med iblandet Straac. Det er bekjendt, at saadanne Bygninger i Skotland, Sverrig og mangesteds i Tydskland, ere almindelige og i lang Tid brugte. Hos os har uden Tvivl Oberste Recke været den første, som har ladet for endeel Aar siden opføre Prøvebygning deraf. Af een eller flere Udlændinger, om jeg ret veed Skotlændere, ere derefter byggede flere her i Sjelland. Rentekammeret har siden, som læses i Prof. Olufsens Annaler, ladet opføre deraf, til underrettende Sammenligning mellem denne og flere Anvendelsesmaader af de mindre kostbare Materialier. Handelstidenden har i forskjellige af sine Blade givet Underretning, deels om Behandlingsmaaden, deels om Brugen i andre Lande, og Prøve dermed i Norge, deels om en Bygning som denne Sommer er opført i Charlottenlunds Skov, igjen efter Rentekammerets Foranstaltning. Paa en Nabobyemark strax udenfor Dyrehaven er ligeledes bygget paa en Parcelgaard. Men neppe har nogen Privatmand, anvendt endnu her i Landet denne Maade saameget som Hr. Grev Reventlou paa Pedersstrup i Lolland, der har ladet opføre vist nok 8, 10 a 12 saadanne Huse, som ved den der brugelige Maade gives, tilligemed deres øvrige tilfredsstillende Beskaffenhed, ogsaa et Udseende liig enhver anden grundmuret Bygning. For at bidrage til Udbredelsen af Bekjendtskabet hermed, har Greven viist den Godhed, at overlade til adskillige andre i fornøden Tid den Mand, som har forestaaet Opførselsen af bemeldte sine Bygninger. Paa Engelstofte lod Hr. Oberstlieutenant Michfeldt, paa Møen ved Nordfeldt Hr. Kammerherre Cancelliedeputeret Bülow, en saadan opføre ved ham; paa Friderikslund lod Hr. Consul de Conninck i Septbr. sætte en Omgang af saadan Muur til en Bygning, som nærmeste Foraar vil blive fuldført, da den sildige Aarstid ei tillod i Efteraaret, mere. Og da Manden kom til at opholde sig nogle Dage i Kjøbenhavn, blev tillige i Stadens Sandgrave sat to Prøver deraf, for at kunne tages i Øiesyn af hvem der ønskede det. Dette nævnes her offentligen paa nærværende Tid, fordi der i denne Maaned pleier at komme fleest Mænd fra Landet ind til Staden, blandt hvilke maaskee det kunde for Nogen være ikke ukjært at see en saadan Prøve. Det vil befindes at staae uden at Bedækkelse, saaledes som det siden September under det afvexlende fugtige og Frostveir har været aldeles ubeskyttet; thi det er kuns den første Omgang der er sat, da man, som for er meldt, formedelst den sildige Aarstid, maatte, udsætte den følgende Omgangs Paa førelse indtil Foraaret. Til en Prøve ansaae man det og ei urigtigt, at det blev staaende udsat for alVinterveirligets Paavirkning. Saaledes stode ved Pedersstrup hele forrige Vinter igjennem 4 Huse uden alt Dække, de ganske blotte Mure indtil Taget, og lede slet intet af Vinteren. Jgjen i Vinter staae ligeledes fire der uden Tag, hvis Mure alle vare færdige tidlig i August, saa de let kunde have været bragte under Tag; men de vare bestemte til at blive staaende saaledes Vinteren over. De Straae, som sees og som støde Øiet, lade sig ganske afpudse til Slutning, og man kan give Muren hvad Farve man vil. Men den Ufuldkommenhed anmærkes ved de værende Prøver i Stadens Sandgrave, at Kampesteensgrunden under dem er ikke saa høi som den heller burde være, for Tidens og Transportens Bekosteligheds Skyld.